text: үлкен өзен, қараөзен ресейдің саратов және қазақстанның батыс қазақстан облыстары жеріндегі өзен. қазақстан аумағында қараөзен деп аталады. еділ-жайық өзендері аралығында. ұзындығы 650 км. жалпы сырттың батыс бөлігіндегі жазықтан басталып, қамыс-самар көлдеріне құяды. қазақстан аумағындағы су жиналатын алабының ауданы 9,4 мың км2, көп жылдық орташа су ағымы 7,80 м³/с. аңғары кең, көпшілік жерінде батпақты жайылмасы шағын көлшіктер жасайды. қар суымен толығады. көктемде су бірнеше км-ге жайылып, жазда суы тартылғаннан кейін астық тұқымдас шалғын шөп қалың өседі.